Reality (albumas)

Reality – dvidešimt ketvirtasis britų muzikanto David Bowie studijinis albumas, išleistas 2003 m. rugsėjo 15 d. Tai – antrasis atlikėjo įrašas, išleistas jo paties įrašų leidyklos „ISO“. Albumą, kaip ir ankstesnįjį, prodiusavo Tony Visconti. Dainos parašytos su idėja, jog jas būtų galima atlikti gyvai, o taip pat ir įrašytos kartu su jo tuometine koncertine grupe.

Albumas susilaukė kritikų pripažinimo, kurie lygino jį su „Heathen“ bei aukštino muzikos bei dainų žodžių brandą. „Reality“ buvo komerciškai sėkmingas ir pasiekė trečiąją vietą Jungtinės Karalystės albumų reitinge – tai buvo aukščiausią vietą pasiekęs Bowie įrašas nuo prieš dešimtmetį išleisto „Black Tie White Noise“. JAV albumas pasiekė 29–ąją vietą „Billboard 200“ reitinge, nepralenkdamas ankstesniojo įrašo, tačiau aplenkdamas „Earthling“ ir „Hours“.

Albumas 2003–2004 m. buvo reklamuojamas pasaulinio turo metu, kuris buvo didžiausias ir paskutinis Bowie turas. 2004 m. liepą, po vieno iš koncertų, atlikėjas patyrė širdies smūgį ir turėjo nutraukti turą. Po šio įvykio atlikėjas pasitraukė iš viešumos ir neišleido jokios naujos kūrybos iki 2013 m. išleisto albumo „The Next Day“.

Įrašymas 
Albumas buvo įrašytas Niujorke, „Looking Glass Studios“ įrašų studijoje, prodiusuotas bendrai Davido Bowie ir Tony Visconti. Šį albumą Davidas pradėjo rašyti, kai pastarojo 2002 m. albumo Heathen prodiusavimas ėjo į pabaigą. Dauguma dainų yra kurtos Bowie, tačiau „Pablo Picasso“ buvo parašyta grupės „The Modern Lovers“, o „Try Some, Buy Some“ – Džordžo Harisono. Šios dvi dainos iš tikrųjų buvo numatytos įrašymui dar aštuntajame dešimtmetyje, Bowie'o koverių albumui „Pin Ups 2“, kuris niekada taip ir nebuvo išleistas. Kai kurias dainas Bowie parašė gana greitai, pavyzdžiui „Fall Dog Bombs the Moon“ buvo parašyta per 30 minučių. Kita daina, „Bring Me the Disco King“ Bowie'io buvo bandoma kurti ir 1993 m. albumui „Black Tie White Noise“, ir 1997 m. albumui „Earthling“ bei pastarajam 2002 m. „Heathen“, bet taip ir niekada nepasiekdavo galutinio rezultato, kol galiausiai buvo įrašyta „Reality“ albumo kūrime.

Dainų sąrašas

Kūrybinė grupė 
 David Bowie – vokalas, gitara, klavišiniai, sintezatoriai, saksofonas, stilofonas, perkusija, lūpinė armonikėlė
 Gerry Leonard – gitara
 Earl Slick – gitara
 David Torn – gitara
 Mark Plati – bosinė gitara, gitara
 Sterling Campbell – būgnai
 Mike Garson –  pianinas
 Gail Ann Dorsey – pritariamieji vokalai
 Catherine Russell – pritariamieji vokalai

Papildomi muzikantai
 Tony Visconti – gitara, klavišiniai, bosinė gitara, pritariamieji vokalai
 Matt Chamberlain – būgnai („Bring Me the Disco King“ ir „Fly“)
 Mario J. McNulty – papildoma perkusija ir būgnai („Fall Dog Bombs the Moon“)
 Carlos Alomar – gitara („Fly“)

Techninis personalas
 David Bowie – prodiusavimas
 Tony Visconti – prodiusavimas
 Mario J. McNulty] – papildoma garso inžinerija
 Greg Tobler – papildoma garso inžinerija
 Jonathan Barnbrook – viršelio dizainas
 Rex Ray – iliustracijos

Išnašos

Šaltiniai 
 
 
 

2003 albumai
David Bowie albumai